Source: http://docplayer.fi/151059815-Tetomin-tuulivoima-hankkeen-lepakkosel-vitys.html
Timestamp: 2019-12-05 15:39:36+00:00
Document Index: 21847384

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TETOMIN TUULIVOIMA- HANKKEEN LEPAKKOSEL- VITYS - PDF Ilmainen lataus
Download "TETOMIN TUULIVOIMA- HANKKEEN LEPAKKOSEL- VITYS"
1 Vastaanottaja Ilmatar Loviisa Oy Asiakirjatyyppi Lepakkoselvitys Päivämäärä Viite TETOMIN TUULIVOIMA- HANKKEEN LEPAKKOSEL- VITYS
2 Päivämäärä Laatija Tarkastaja Heli Lehvola Jussi Mäkinen Kuvaus Loviisan Tetomin tuulivoimahankkeen lepakkoselvitys Viite Kansi Yhden yön detektori Röjsjöträsket-lammen rannalla auringon laskun aikaan. Ramboll Niemenkatu LAHTI P F
3 SISÄLTÖ 1. JOHDANTO 1 2. YLEISTÄ LEPAKOISTA Suomen lepakot Lepakoiden suojelu Lepakkoalueiden luokittelu 3 3. MENETELMÄT 4 4. SELVITYSALUEEN YLEISKUVAUS 6 5. LEPAKKOHAVAINNOT 7 6. TULOSTEN TARKASTELU 9 7. JOHTOPÄÄTÖKSET LÄHTEET 11
4 1. JOHDANTO Ilmatar Loviisa Oy suunnittelee 8 tuulivoimalan laajuisen tuulivoimapuiston rakentamista Loviisan kaupungin luoteispuolelle. Suunnittelualue sijaitsee Loviisan kaupungista noin 12 km etäisyydellä luoteeseen valtatien 7 pohjoispuolella ja valtatien 6 itäpuolella. Lepakkoselvityksen selvitysalueen rajaus noudattaa osittain vuonna 2014 suunnitellun osayleiskaava-alueen rajausta. Suunnittelun edetessä kaava-alueen rajaus on muuttunut ja sitä tullaan vielä päivittämään, eikä sitä siksi ole erikseen esitetty kartoissa (kuva 1-1). Tämä lepakkoselvitys on laadittu Tetomin tuulivoimahankkeen osayleiskaavoituksen tarpeisiin. Selvitys perustuu kesäkaudella 2015 tehtyihin maastokäynteihin. Selvityksessä oli tarkoituksena kartoittaa alueen lepakkoaktiivisuutta ja alueella esiintyviä lepakkolajeja sekä myös alueen merkittävyyttä lepakoiden elinympäristönä. Selvityksen maastotöistä ja raportoinnista on vastannut FM biologi Heli Lehvola Ramboll Finland Oy:stä Ilmatar Loviisa Oy:n toimeksiannosta. Kuva 1-1. Lepakkoselvitysalueen sijainti ja rajaus. 1
5 2. YLEISTÄ LEPAKOISTA 2.1 Suomen lepakot Suomessa on tavattu yhteensä 13 lepakkolajia. Näistä kuuden on havaittu lisääntyvän maassamme. Yleisin ja laajimmalle levinnyt on pohjanlepakko (Eptesicus nilssoni), jota tavataan Lappia myöten. Sen lisäksi yleisesti esiintyviä lajeja ovat viiksisiippa (Myotis mystacinus), isoviiksisiippa (M. brandtii) ja vesisiippa (M. daubentonii) sekä korvayökkö (Plecotus auritus). Suomen EUROBATS-raportin mukaan (Kyheröinen ym. 2003) viiksisiippojen levinneisyys ulottuu pohjoisille leveyspiireille asti, korvayökön ja vesisiipan pohjoisille leveyspiireille asti. Edullisilla paikoilla siippoja on kuitenkin tavattu jopa 66 leveysasteen pohjoispuolella (Wermundsen 2010). Muut Suomessa tavatuista lajeista esiintyvät harvinaisempina lähinnä etelärannikon tuntumassa. Puutteellisen seurannan vuoksi kaikkien lajien esiintymisalueita ei kuitenkaan toistaiseksi tunneta tarkkaan. Suomessa esiintyvät lepakot ovat kaikki hyönteissyöjiä. Ne saalistavat öisin ja lepäävät päivän suojaisassa paikassa. Päiväpiiloiksi sopivat esimerkiksi puunkolot ja rakennukset, jotka sijaitsevat lähellä ruokailualueita. Runsaimmin lepakoita esiintyy maan eteläosan kulttuuriympäristöissä. Laajoilla metsäalueilla ne ovat harvinaisempia, etenkin kun sopivien kolopuiden määrä on metsätalouden vuoksi vähentynyt. Talven lepakot viettävät horroksessa. Ne siirtyvät syksyllä talvehtimispaikkoihin, jollaisiksi käyvät mm. kallioluolat ja rakennukset. Osa lepakoista voi muuttaa syksyllä pidempiäkin matkoja etelään talvehtimaan. Muuttokäyttäytyminen vaihtelee lajista ja elinalueesta riippuen, ja siitä tiedetään toistaiseksi varsin vähän. On kuitenkin arveltu, että lepakoiden muuttoreitit seuraavat rannikkoa tai vastaavia yhtenäisiä vesialueita, joita pitkin niiden on helppo suunnistaa. Yleisimmät lepakkolajit Suomessa Pohjanlepakko on Suomen lepakoista yleisin ja laajimmalle levinnyt. Pohjanlepakko on vahva lentäjä se lentää jopa kymmenien metrien korkeudessa ja suosii melko avoimia maisemia. Se ei yleensä lennä lehvästön joukossa, vaan liikkuu mieluusti avoimissa pihoissa tai teiden varsilla, jopa kaupunkiympäristössä katulampun valossa. Päiväpiilona se suosii erityisesti rakennuksia. Se talvehtii usein yksin tai muutaman lajitoverin kanssa varsin viileissä oloissa kellarissa tai muussa sopivassa paikassa. Pohjanlepakko on kuitenkin sopeutunut elämään myös pohjolan yöttömässä yössä ja saatetaan nähdä saalistamassa myös päivisin keväällä. Tuulisella säällä ja sateella lepakot eivät yleensä saalista, mutta pohjanlepakkoja voidaan havaita myös tihkusateella ja tuulisella säällä. Viiksisiippalajeja ei ole mahdollista erottaa toisistaan detektorin ja näköhavainnon avulla. Isoviiksisiipan ja viiksisiipan pystyy erottamaan vain tarkkojen anatomisten tuntomerkkien perusteella. Lepakkojen pyydystämiseen tarvitaan erityislupa, joten tässä tutkimuksessa lajit on laskettu lajipariksi viiksisiipat. Viiksisiippalajit saalistavat mieluiten metsäisissä maisemissa. Ne pysyttelevät poissa aukeilta alueilta ja karttavat valoisia alueita. Viiksisiippojen päiväpiilo voi löytyä ullakolta ja talviasumus luolasta. Vesisiippa saalistaa pääasiassa surviaissääskiä veden pinnasta, mutta voi saalistaa myös lehti- ja sekametsien aukoissa. Vesisiippojen mieluisinta elinympäristöä ovat metsät, joissa on pienipiirteisiä vesistöjä ja kosteikoita. Talvipiiloina ovat usein kosteat luolat, joissa se talvehtii lajitoveriensa kanssa. 2
6 2.2 Lepakoiden suojelu Kaikki Suomen lepakkolajit kuuluvat EU:n luontodirektiivin liitteessä IV (a) mainittuihin lajeihin. Tämä tarkoittaa, että niiden lisääntymis- ja levähdyspaikkojen hävittäminen tai heikentäminen on kiellettyä (luonnonsuojelulaki 49 ). Luonnonsuojelulain 49 :n mukaan 39 :n rauhoitussäännöksistä ja 49 :n kielloista voidaan poiketa vain luontodirektiivin artiklassa 16(1) mainituin perustein. Kaikki lepakkolajit on myös rauhoitettu luonnonsuojelulain 38 :n nojalla. Tämän lisäksi Suomi on allekirjoittanut lepakoiden suojelua koskevan kansainvälisen EUROBATS-sopimuksen, joka velvoittaa mm. lepakoiden talvehtimispaikkojen, päiväpiilojen ja tärkeiden ruokailualueiden säilyttämiseen. Lepakoiden suurin uhkatekijä on soveliaiden elinympäristöjen katoaminen. Maatalousympäristöjen yksipuolistuminen ja lisääntynyt kemikaalien käyttö vähentävät saatavilla olevaa ravintoa; tiiviimpi rakentaminen ja metsätalous puolestaan päiväpiilopaikkoja. Viimeisimmässä Suomen lajien uhanalaisuusarvioinnissa ripsisiippa (M. nattereri) on luokiteltu erittäin uhanalaiseksi (EN) ja pikkulepakko (Pipistrellus nathusii) vaarantuneeksi (VU). Näistä ripsisiippa on myös luokiteltu luonnonsuojeluasetuksessa erityistä suojelua vaativaksi lajiksi. 2.3 Lepakkoalueiden luokittelu Maankäytön suunnittelussa lepakoiden käyttämät alueet luokitellaan Suomen Lepakkotieteellisen Yhdistyksen ohjeistuksen (SLTY 2012) mukaan seuraavasti: Luokka I: Lisääntymis- tai levähdyspaikka Ehdottomasti säilytettävä, häirintä tai heikentäminen luonnonsuojelulaissa kielletty Hävittämiselle tai heikentämiselle haettava lupa paikalliselta ELY-keskukselta Jos poikkeuslupa myönnetään, tulee lepakoille aiheutuvaa haittaa pienentää esimerkiksi asentamalla korvaavia päiväpiilopaikkoja, kuten pönttöjä. Suunnittelussa suositellaan otettavaksi huomioon suojeltuun kohteeseen liittyvät lepakoiden käyttämät kulkureitit ja ruokailualueet. Luokka II: Tärkeä ruokailualue tai siirtymäreitti Alueen arvo lepakoille huomioitava maankäytössä (EUROBATS) Vahva suositus, jolla ei kuitenkaan ole suoraan luonnonsuojelulain suojaa. Tärkeä saalistusalue voi olla sellainen, jolla saalistaa monta lajia ja/tai alueella saalistaa merkittävä määrä yksilöitä. Aluetta käyttävä laji on harvinainen tai harvalukuinen. Alue on todettu tai todennäköinen siirtymäreitti päiväpiilon ja saalistusalueen välillä. Jos siirtymäreitti katkaistaan, tulisi toteuttaa korvaava reitti. Luokka III: Muu lepakoiden käyttämä alue Maankäytössä mahdollisuuksien mukaan huomioitava alueen arvo lepakoille Lepakoiden käyttämä alue, laji/tai yksilömäärä pienempi Ei mainittu luonnonsuojelulaissa eikä suoranaisia suosituksia EUROBATS-sopimuksessa Huomioiminen maankäytössä. 3
7 3. MENETELMÄT Lepakkoselvitys toteutettiin huhti-elokuussa 2015 kolmen maastokäyntikerran detektorikartoituksena aktiivista ja passiivista havainnointia käyttäen. Aktiivisessa kartoituksessa selvittäjä on kartoituksessa koko ajan läsnä, passiivisessa kartoituksessa taas detektorit asetetaan sopivaan paikkaan ja ajastetaan nauhoittamaan lepakoiden ääniä automaattisesti. Kolmen maastokäyntikerran lisäksi toteutettiin toukokuusta elokuun loppuun saakka kestävä pitkäaikainen passiivinen detektoriseuranta. Jokaisella lepakkolajilla on tunnusomainen kaikuluotausääni, jonka perusteella suurin osa lajeista voidaan määrittää lepakkoilmaisimen eli -detektorin avulla. Poikkeuksen muodostaa lajipari viiksisiippa ja isoviiksisiippa, jotka on mahdollista erottaa toisistaan vain tarkkojen anatomisten tuntomerkkien perusteella. Myös muiden siippalajien erottaminen toisistaan on tietyissä olosuhteissa ongelmallista ja esimerkiksi AnaBat-detektoreita käytettäessä tallennustekniikan takia mahdotonta. Tämän lepakkoselvityksen kartoituksissa käytettiin Petterson D240X- ja Anabat SD2- detektoria, joista jälkimmäinen voidaan ajastaa myös automaattiseen nauhoitukseen. Anabatdetektorilla nauhoitetut äänet analysoitiin Analook -tietokoneohjelman avulla. Aktiivinen kartoitus Aktiivinen kartoitus kohdennettiin koko selvitysalueelle siten, että kuljettu kartoitusreitti oli jokaisella kolmella käyntikerralla suurin piirtein sama (Kuva 3-1). Auringon laskiessa aktiivinen kartoitus aloitettiin kulkemalla hiljaa mahdollisuuksien mukaan selvitysalueen polkuja ja teitä myöten lepakoiden ääniä detektorilla kuunnellen. Välillä pysähdyttiin pidemmäksi aikaa kuuntelemaan. Lepakot pyrittiin aina myös näkemään lento- ja saalistuskäyttäytymisen havainnoimiseksi, lajinmäärityksen vahvistamiseksi ja yksilömäärien arvioimiseksi. Kartoitus päätettiin hieman ennen auringonnousua. Kartoitukset tehtiin poutaisina ja tyyninä öinä, koska voimakas sade tai tuuli voi vähentää lepakoiden saalistusaktiivisuutta. Aktiivisen kartoituksen maastokäynnit tehtiin 3.6., 7.7. ja Passiivinen kartoitus Aktiivisen kartoituksen ajaksi lepakoiden kannalta soveltuviksi arvioituihin paikkoihin asennettiin itsenäisesti lepakoiden ääniä nauhoittavat detektorit. Passiiviset detektorit asetettiin puihin noin rinnan korkeudelle ennen aktiivisen kartoituksen aloittamista ja haettiin pois aamulla auringonnousun jälkeen. Detektorien sijainnit on esitetty kuvassa 3-1. Lisäksi selvitysalueelle sijoitettiin yksi pitkäaikaiseen kartoitukseen varustettu detektori. Detektorin sijoituspaikka on esitetty kuvassa 3-1. Detektori sijoitettiin noin kolmen metrin korkeudelle ja kiinnitettiin puuhun. Detektorit asetettiin nauhoittamaan passiivisesti yön ajaksi ja niiden akut ja muistikortit vaihdettiin kolme kertaa kartoituksen aikana. Pitkäaikainen kartoitus aloitettiin ja päätettiin Pitkäaikaisella passiivisella kartoituksella oli tarkoitus saada tietoa yleisesti alueen lepakkoaktiivisuudesta. Taulukossa 3-1 on esitetty detektorien sijoituspaikkojen kuvaukset. Taulukko 3-1 Detektorien sijoituspaikkojen kuvaukset. Detektori Kesäkuu Heinäkuu Elokuu Sijoituspaikan kuvaus Detektori sijoitettiin lähes umpeenkasvaneen Röjsjöträsketin rantaan. Rannassa kasvaa koivua ja lammen entisestä vesirajasta alkaen esiintyy paikoitellen ruoko- ja matalaa pensasluhtaa, jotka vaihettuvat lammen selälle päin sara- ja korteluhdaksi. Detektorin sijoituspaikalla Röjsjöträsketin ja Niinijärven välisen uoman rannassa kasvaa kapealti varttunutta kuusikkoa sekä sekapuina nuorempaa koivua sekä muita lehtipuita. Detektori sijoitettiin saman uoman rannalle kuin heinäkuun kartoituskäynnillä, mutta pohjoisemmaksi. Puusto käsittää uoman varressa kapealti varttunutta kuusikkoa, haapaa, koivua, pihlajaa sekä hieman jaloja lehtipuita. Hieman esiintyy lahopuustoa. Uoman varsi on rehevähköä käsittäen runsaasti erilaisia ruohoja. 4
8 Pitkäaikainen detektori Detektori sijoittui peltoalojen läheisyyteen pieneen lehtipuustoiseen metsikköön, jossa kasvaa mm. varttunutta haapaa ja koivua. Metsikön halki virtaa suurehko kokoojaoja. Kuva 3-1. Aktiivisen kartoituksen kartoitusreitti ja detektorien sijoituspaikat. 5
9 4. SELVITYSALUEEN YLEISKUVAUS Selvitysalue sijoittuu metsäiselle alueelle Loviisan luoteispuolelle. Alueen maapohja on louhikkoista ja turvetta muodostavat alat ovat pääsääntöisesti voimakkaasti ojitettuja. Maasto on loivasti kumpuilevaa ja ainakin paikoin melko pienipiirteistä. Alueen metsien käsittely on voimakasta eikä alueella ole juurikaan luonnontilaisia tai luonnontilaisen kaltaisia metsäalueita (kuva 4-1). Alueen metsäalat edustavatkin lähinnä eri-ikäisiä taimikoita ja nuoria sekä varttuvia kasvatusmetsiköitä. Vanhempia lahopuustoisia aloja löytyy hyvin pienialaisesti ainakin Röjsjöträsket-lammesta Niinijärveen laskevan peratun purouoman varresta. Puusto käsittää selvitysalueella suurelta osin havupuuvaltaisia metsiköitä, mutta paikoin esiintyy myös koivuvaltaisia istutusmetsiköitä. Luontotyyppejä alueella edustavat maaston korkeimmilla kohdilla pääasiassa tuore ja kuivahko kangas. Hieman alempana rinteillä sekä maaston painanteissa esiintyy paikoin rehevämpiä lehtomaisia kankaita ja lehtoja sekä ohutturpeisilla paikoilla myös korpimuuttumia ja turvekankaita. Kuva 4-1 Selvitysalueen kasvatusmetsikkökuvioita. 6
10 5. LEPAKKOHAVAINNOT Aktiivinen kartoitus Aktiivisessa kartoituksessa tehtyjen lepakkohavaintojen lukumäärät lajeittain on esitetty taulukossa 5-1. Kartoituksen lepakkohavaintojen paikat on esitetty kartalla kuvassa 5-1. Kartoittaessa lepakoita saadaan samasta lepakosta monesti useita havaintoja, kun saalistuspaikkaa jäädään tarkkailemaan hetkeksi paikoilleen. Samaa lepakkoyksilöä koskevista useista havainnoista on huomioitu vain yksi. Kesäkuun aktiivisen kartoituksen aikana ei tehty lainkaan havaintoja lepakoista. Heinäkuun ja elokuun kartoituksissa havaintoja lepakoista tehtiin melko vähän alueen kokoon ja eteläiseen sijaintiin nähden; heinäkuussa havaintoja saatiin neljästä pohjanlepakosta ja kuudesta siippalajin yksilöstä sekä yhdestä nopeasti ohilentävästä lepakosta. Elokuun kartoituskäynnillä havaittiin yhteensä 11 pohjanlepakkoa, 7 siippalajin yksilöä ja 6 tunnistamattomaksi jäänyttä nopeasti ohilentävää lepakkoa. Molemmilla kartoituskerroilla tehdyt havainnot lepakoista sijoittuivat varsin laajalle alueelle. Taulukko 5-1 Aktiivisen kartoituksen lepakkohavainnot. Maastokäynti Pohjanlepakko Siippalaji tunnistamaton Yhteensä lepakko Yhteensä Kuva 5-1. Aktiivisen kartoituksen tulokset. Kesäkuun kartoituskäynnillä lepakoista ei tehty havaintoja. 7
11 Passiivinen kartoitus Selvityksessä käytettiin nauhoittavaa Anabat-detektoria. Detektorien nauhoittaman aineiston perusteella ei ole mahdollista päätellä havaittujen lepakoiden tarkkoja yksilömääriä. Anabatdetektorin nauhoittamista äänityksistä yhdeksi havainnoksi on yhden yön passiivikartoituksissa sekä pitkäaikaisessa passiivikartoituksessa tulkittu kaikki yhden minuutin sisällä samasta lepakkolajista kertyneet nauhoitukset. Yhden yön ajan nauhoittaneisiin detektoreihin lepakkohavaintoja kertyi melko vähän (taulukko 5-2). Tyypillisesti kesäkuussa havaintoja tallentuu vähiten ja määrä kasvaa heinäkuun ja elokuun passiivikartoituksissa. Tämän selvityksen kesäkuun passiivikartoituksessa havaintoja kuitenkin kertyi heinäkuun kartoitusta enemmän. Havaintojaksojen määrä ei kuitenkaan ole erityisen suuri; yhteensä kesäkuun kartoituksessa oli 32 havaintojaksoa. Heinäkuun kartoituksessa havaintojaksoja kertyi varsin niukasti, vain 19. Elokuun kartoituksessa havaintojaksoja erityisesti siippalajeista kertyi kohtalaisesti, 140 havaintojaksoa. Sitä vastoin pohjanlepakosta kertyi heinäkuun tapaan vain muutama havaintojakso. Kaikilla kartoituskerroilla kertyi kuitenkin havaintojaksoja sekä pohjanlepakosta että siippalajeista. Havaintojaksoja kertyi elokuun kartoitusta lukuun ottamatta melko vähän. Elokuun havaintomäärien kasvua selittävät todennäköisesti siippalajien poikaset, jotka ovat oppineet lentämään ja saalistamaan. Pitkäaikaiseen detektoriin oli koko kartoitusjakson aikana kertynyt yhteensä vain 447 havaintojaksoa, mikä on pitkään kartoitusaikaan nähden hyvin vähäinen määrä (taulukko 5-3). Valtaosa havainnoista on siippalajeja ja hieman alle 10 % on pohjanlepakon havaintojaksoja. Lisäksi detektoriin oli tallentunut yksi pikkulepakon ääni. Äänitallenne oli lyhyt ja käsitti muutaman äänijuovan. Pikkulepakko on luokiteltu uhanalaisuusarvioinnissa (2015) vaarantuneeksi (VU) lajiksi. Kartoituksen ensimmäinen havainto tallentui jo detektorin asentamispäivän iltana, 25.4, ja kysymyksessä oli todennäköisesti viiksisiippalajin yksilö. Tiheimmin havaintoja on tallentunut välisenä aikana. Viimeisin havainto on tallentunut 2.8., jonka jälkeen detektori ei ole nauhoittanut mitään. Mahdollisesti laitteen akku on loppunut tai laitteeseen on tullut muu toimintahäiriö. On todennäköistä, että lepakkoaktiivisuus olisi jatkunut samankaltaisena myös 2.8. jälkeen, sillä elokuu on jatkunut vuonna 2015 lämpimänä. Taulukko 5-2 Aktiivisen kartoituksen yhteydessä tehtyjen yhden yön passiivisen kartoituksen lepakkohavainnot. Havainnot on esitetty 1 minuutin havaintojaksoina. Detektori Pohjanlepakko Siippalaji Tunnistamaton lepakko Yhteensä Yhteensä Taulukko 5-3 Pitkäaikaisen detektorin lepakkohavainnot yhden minuutin havaintojaksoina mitattuna. Detektori Pohjanlepakko Pikkulepakko Siippalaji Tunnistamaton lepakko Yhteensä Yhteensä
12 6. TULOSTEN TARKASTELU Aktiivisessa kartoituksessa lepakkoyksilöitä havaittiin melko vähän. Yhden yön ajan nauhoittaviin detektoreihin ääniä oli kertynyt selvitysalueen eteläinen sijainti huomioon ottaen arviolta varsin vähäinen määrä kesäkuun ja heinäkuun kartoituksissa. Sitä vastoin elokuun havaintojaksojen määrä oli siippojen osalta selvästi suurempi, mutta eteläiseen sijaintiin nähden ei kuitenkaan erityisen suuri. Koska kesä- ja heinäkuussa havaintoja oli hyvin vähän ja elokuussa kohtalaisesti, selittää lepakoiden määrää todennäköisesti poikasten itsenäistyminen. Pitkäaikaisessa passiivisessa kartoituksessa yhden minuutin havaintojaksoja kertyi hyvin vähän. Vaikka lepakoiden ääniä olisi tallentunut samalla tavoin elokuun loppuun saakka myös detektorin sammumisen jälkeen 2.8, olisi lepakkoaktiivisuus jäänyt siitä huolimatta selvästi normaalia alhaisemmaksi. Kokonaisuutena voidaan arvioida, että selvitysalueen voimakkaasti metsätaloustoimin käsitellyt metsäalat ja pääasiassa nuoret ja varttuvat tiheähköt metsiköt sekä laajat hakkuuaukeat ja taimikot eivät tarjoa erityisen soveltuvia olosuhteita lepakoiden elinympäristöksi. Lepakoille soveltuvin elinympäristö selvitysalueella arvioidaan olevan osa Röjsjöträsket-lammesta Niinijärveen laskevasta uomasta puustoisine reunusmetsiköineen. Uoma ja sen puustoiset lähiympäristön osat luokitellaan III-luokan lepakkoalueeksi (Kuva 6-1). Pitkäaikaisen passiividetektorin nauhoittama pikkulepakko on tallentunut detektoriin 4.6. Ajankohta on niin varhainen, että kysymyksessä on mahdollisesti ollut vielä muuttomatkalla oleva yksilö. Pikkulepakosta ei tehty muita havaintoja. Kuva 6-1 III-luokan lepakkoalue selvitysalueella käsittää osan osittain peratusta purouomasta sekä sen puustoista rantavyöhykettä. 9
13 7. JOHTOPÄÄTÖKSET Kaikkiaan lepakoita havaittiin alueen eteläinen sijainti huomioiden hyvin vähän. Elokuun yhden yön passiividetektoriin oli kuitenkin tallentunut kohtalaisesti erityisesti siippalajien ääniä. Määrän kasvun arvioidaan johtuvan poikasten itsenäistymisestä ja lentoonlähdöstä. Lisääntymisyhdyskunnan ei kuitenkaan arvioida olevan selvitysalueella soveltuvien elinympäristöjen puuttumisen vuoksi. Osa Röjsjöträsket-lammen ja Niinijärven välisestä purouomasta arvioitiin III-luokan lepakkoalueeksi todennäköisesti siippalajien poikasten aiheuttaman lisääntyneen aktiivisuuden vuoksi. III-luokan alueen lisäksi selvitysalueelta ei havaittu lepakoiden lisääntymis- ja levähdyspaikkoja eikä muita lepakoille merkityksellisiä alueita. Uhanalaiseksi luokitellusta pikkulepakosta tehtiin vain yksi havainto ja havainnon laadun perusteella kyse oli todennäköisesti läpikulkumatkalla olevasta yksilöstä. Pikkulepakkoa ei arvioida olevan tarpeen ottaa tarkemmin huomioon alueen suunnittelussa. Lahdessa 9. päivänä tammikuuta 2019 RAMBOLL FINLAND OY Heli Lehvola FM, biologi Jussi Mäkinen FM, ympäristöekologi 10
14 8. LÄHTEET Kyheröinen E-M, Osara M. & Stjernberg, T. 2006: Agreement on the conservation of populations of European bats. National implementation report of Finland, Inf. EUROBATS. MoP s. Kyheröinen, E.-M., Osara, M. & Stjermberg, T. 2003: Agreement on the conservation of bats in Europe. Update to the national implementation report of Finland. Ympäristöministeriö. Helsinki. Lappalainen, M Lepakot salaperäiset nahkasiivet. Tammi. Luonnonsuojelulaki 1096/1996. Luontodirektiivi 92/43/ETY. Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö ja Suomen ympäristökeskus. Helsinki. 685 s. Suomen lepakkotieteellinen yhdistys ry. Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille. Wermundsen, T Bat habitat requirements implications for land use planning. Dissertationes Forestales 111. University of Helsinki, Department of Forest Sciences. 11
HOLLOLAN KUNTA HYVINVOINTIASEMAN LUON- TOSELVITYS. Liite 5. Vastaanottaja Hollolan kunta. Asiakirjatyyppi Luontoselvitys. Päivämäärä 14.8.
Liite 5 Vastaanottaja Hollolan kunta Asiakirjatyyppi Luontoselvitys Päivämäärä 14.8.2018 Viite 1510040090 HOLLOLAN KUNTA HYVINVOINTIASEMAN LUON- TOSELVITYS HOLLOLAN KUNTA HYVINVOINTIASEMAN LUONTOSELVITYS
4. KARHUKANKAAN TUULIVOIMAHANKKEEN RAKENTAMISALUEIDEN KASVILLISUUS- JA LUONTOTYYPPIKUVAUKSET
4. KARHUKANKAAN TUULIVOIMAHANKKEEN RAKENTAMISALUEIDEN KASVILLISUUS- JA LUONTOTYYPPIKUVAUKSET LIITE 4. Karhukankaan tuulivoimahankkeen rakentamisalueiden kasvillisuus- ja luontotyyppikuvaukset. Kuva 1.
KELIBER OY KESKI-POHJANMAAN LITIUMPROVINSSIN LEPAKKOSELVITYS
Vastaanottaja Keliber Oy Asiakirjatyyppi Lepakkoselvitys Päivämäärä 30.10.2014 KELIBER OY KESKI-POHJANMAAN LITIUMPROVINSSIN LEPAKKOSELVITYS KELIBER OY KESKI-POHJANMAAN LITIUMPROVINSSIN LEPAKKOSELVITYS